CELEX: 31987D0035
Language: el
Date: 1986-12-12 00:00:00
Title: 87/35/ΕΟΚ: Απόφαση της Επιτροπής της 12ης Δεκεμβρίου 1986 για τροποποίηση της απόφασης 81/315/ΕΟΚ περί μέτρων προστασίας της υγείας όσον αφορά ορισμένες περιοχές της Βουλγαρίας

Avis juridique important

|

31987D0035

87/35/ΕΟΚ: Απόφαση της Επιτροπής της 12ης Δεκεμβρίου 1986 για τροποποίηση της απόφασης 81/315/ΕΟΚ περί μέτρων προστασίας της υγείας όσον αφορά ορισμένες περιοχές της Βουλγαρίας  

Επίσημη Εφημερίδα αριθ. L 017 της 20/01/1987 σ. 0022 - 0022

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 12ης Δεκεμβρίου 1986  για τροποποίηση της απόφασης 81/315/ΕΟΚ περί μέτρων προστασίας της υγείας όσον αφορά ορισμένες περιοχές της Βουλγαρίας  (87/35/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί υγειονομικών προβλημάτων κτηνιατρικού ελέγχου κατά την εισαγωγή βοοειδών, χοιροειδών και νωπών κρεάτων από τρίτες χώρες (1), όπως τροποποιήθηκε τελευταία από την οδηγία 86/469/ΕΟΚ (2), και ιδίως τα άρθρα 7 και 15,  Εκτιμώντας:  ότι η απόφαση της Επιτροπής 81/315/ΕΟΚ (3) περιόρισε τις απαγορεύσεις που προβλέπονται στο άρθρο 6 στοιχείο β) και στο άρθρο 14 σημείο 2 στοιχείο β) της οδηγίας 72/462/ΕΟΚ, ώστε να ισχύουν για ορισμένες περιοχές της Βουλγαρίας στις οποίες είχε τότε πραγματοποιηθεί εμβολιασμός κατά του εξωτικού αφθώδους πυρετού·  ότι έχει πλέον επιβεβαιωθεί ότι ο εν λόγω εμβολιασμός κατά του εξωτικού αφθώδους πυρετού έχει πραγματοποιηθεί στις περιοχές Bourgas, Jambol, Haskovo, Smojlan και Blagoevgrad της Βουλγαρίας·  ότι εκτός από τις ανωτέρω περιοχές δεν έχει πραγματοποιηθεί στη Βουλγαρία εμβολιασμός κατά του εξωτικού αφθώδους πυρετού για την περίοδο των προηγούμενων δώδεκα μηνών·  ότι οι γενικές αρχές της Βουλγαρίας παρείχαν ικανοποιητικές εγγυήσεις ότι δεν θα εξαχθούν στην Κοινότητα βοοειδή, χοιροειδή και νωπά κρέατα βοοειδών, χοιροειδών, προβάτων, αιγών και αγρίων διχείλων από τις ανωτέρω περιοχές·  ότι οι αρμόδιες κτηνιατρικές αρχές της Βουλγαρίας ανέλαβαν να κοινοποιούν στην Επιτροπή των Ευρωπαϊκών Κοινοτήτων και στα κράτη μέλη, με τέλεξ ή τηλεγράφημα, εντός 24 ωρών, τη διαπιστωμένη εμφάνιση οποιασδήποτε από τις ακόλουθες ασθένειες:  - πανώλη των βοοειδών, εξωτικός αφθώδης πυρετός, αφρικανική πανώλη των χοίρων, κλασική πανώλη των χοίρων, μεταδοτική παράλυση των χοίρων (νόσος του Teschen) και φυσσαλιδώδης νόσος των χοίρων,  ή τροποποίηση της πολιτικής εμβολιασμών κατά των ασθενειών αυτών·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΑΠΟΦΑΣΙΖΕΙ:  Άρθρο 1  Η απόφαση 81/315/ΕΟΚ τροποποιείται ως εξής:  1. Στο άρθρο 1 η πρόταση «Mitchourine, Malko, Tarnovo, Groudovo, Elhovo και Svilengrad» αντικαθίσταται από «Bourgas, Jambol, Haskovo, Smoljan και Blagoevgrad».  2. Στο άρθρο 2 η πρόταση «Mitchourine, Malko, Tarnovo, Groudovo, Elhovo και Svilengrad» αντικαθίσταται από «Bourgas, Jambol, Haskovo, Smoljan και Blagoevgrad».  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 12 Δεκεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 275 της 26. 9. 1986, σ. 36.  (3) ΕΕ αριθ. L 127 της 13. 5. 1981, σ. 16.